**The Institution of Ma’aser Kesafim**

1. תלמוד בבלי מסכת תענית דף ט עמוד א

עשר תעשר - עשר בשביל שתתעשר.

1. תוספות מסכת תענית דף ט עמוד א

עשר תעשר - הכי איתא בסיפרי עשר תעשר את כל תבואת זרעך היוצא השדה שנה שנה אין לי אלא תבואת זרעך שחייב במעשר, **רבית ופרקמטיא וכל שאר רווחים מנין? ת"ל את כל**. דהוה מצי למימר את תבואתך מאי כל לרבות רבית ופרקמטיא וכל דבר שמרויח בו.

והכי נמי איכא בהגדה היוצא השדה שנה [שנה] כלומר אם לא תעשר שדך כהוגן לא יהיה לך אלא היוצא מן השדה. כלומר לא יעשה שדך אלא כפי מעשרות שהיו קודם לכן דהיינו היוצא מן השדה כלומר מה שהיית רגיל להוציא למעשר מן השדה. ומעשה באדם אחד שהיה עשיר והיה לו שדה שעשתה אלף כור והיה אותו עשיר נוטל ק' כורין למעשר ומפריש כל שנה ושנה, וכן עשה כל ימיו. כשחלה למות קרא לבנו ואמר לו בני דע ששדה זו שאני מוריש לך עושה בכל שנה ושנה אלף כורין הזהר שתפריש ק' כורין כאשר עשיתי ומת אותו האיש ועמד הבן במקומו ועשה השדה אלף כורין כאשר היה עושה בחיי האב והפריש ממנה ק' כורין בשנה שניה נסתכל וראה הבן שמעשר היה דבר גדול ואמר שלא יפריש. לשנה אחרת נתמעט השדה ולא עשה כי אם מאה כורין. נצטער עליו ושמעו קרוביו שכך מיעט ולא הפריש מעשר. באו כולם אצלו מלובשים לבנים ושמחים. אמר להם כמדומה לי שאתם שמחים בקלקלתי?! אמרו לו נצטער עליך כי גרמת לך כל הרעה הזאת ומפני מה לא הפרשת מעשר כראוי היטב?! בא וראה כי מתחלה כשבא השדה לידך היית בעל הבית והקב"ה כהן שהיה המעשר חלקו ליתן לעניים ועכשיו שלא הפרשת חלקו לו היה הקב"ה בעל הבית ואתה כהן שאין שדך עושה מה שהיה עושה מתחלה אלף כורין והפריש לך מאה כורין. והיינו דכתיב (במדבר ה) ואיש את קדשיו לו יהיו כלומר כשאינו מפריש כהוגן לא יהיה לו אלא הקדשים כלומר המעשר ועל זה אמרו חכמים המעכב מעשרותיו לסוף בא שלא יהיה לו אלא אחד מעשר כדכתיב (ישעיה ה) וזרע חומר יעשה איפה דהיינו המעשר דאיפה ג' סאין ובחומר יש (לו) ל' סאין וכן כתיב כי עשרת צמדי כרם יעשו בת אחת וה"ר נתן האופניא"ל פי' היוצא מן השדה כלומר ואם לאו שאין אתה מפריש העישור יהיה לאותו היוצא לשדה דהיינו עשו הרשע כלומר שיקחוהו העובדי כוכבים.

1. מדרש תנחומא (ורשא) פרשת ראה

(יח) [יד, כב] עשר תעשר עשר בשביל שתתעשר, עשר כדי שלא תתחסר, **רמז למפרשי ימים להפריש אחד מן עשרה לעמלי תורה**

1. ספר תשב"ץ קטן סימן תצז

במדרש יש עשר תעשר לרבות מעשר כספים:

1. ב"ח יורה דעה סימן שלא

אין זה אלא במעשר עני מזרע הארץ שהיא מצוות עשה מן התורה אבל מה שאדם מעשר ממה שמרויח במשא ומתן ככספים ושאר רוחים אינו בכלל זה ויכול ליתן ממנו לצדקה ולפדיון שבויים שהרי **אינו חייב בה לא מן התורה ולא מדרבנן**:

1. שו"ת מהר"ם מרוטנבורג דפוס פראג סימן עד

מעות מעשר יראה אחרי שהחזיקו לתתם לעניים אין לשנותם למצוה אחרת דנראה כגוזל עניים **דאע"פ שאינו מן התורה אלא מנהג הא קיי"ל דברים המותרים ואחרי' נוהגים בהם איסור אי אתה רשאי להתירן בפניהם שנאמר לא יחל דברו** ולא יחל מדרבנן [כדאי'] פ' [ואלו מותרים] (ט"ו ע"א) ול"ד להא דרפ"קדערכין (ו' ע"ב) ישראל שהתנדב נר ומנורה לבית הכנסת מותר לשנותה למצוה אחרת דשאני התם דאידי ואידי מצוה לגבוה אבל מעות מעשר כספים כבר זכו בהם עניים ע"י מנהג שכך נהגו כל הגולה ואין לשנות מעניים למצוה אחרת שאין לעניים צורך בהן דתנן פ"ב דשקלים (משנה ה') מותר עניים לעניים.

1. שו"ת תשובה מאהבה חלק א סימן פז

דאפשר גם ממהר"מ ז"ל נעלמו דברי תוספות (תענית ט' א') הנ"ל כמו שג"כ נעלמו מן הב"ח דאפשר באו כל האחרונים ולא ביארום והניחו מקום להתגדר בזה ובאמת כיון שתוספות בעצמן /בעצמם/ לא העתיקו דבר ממנו בפסקי תוספות וגם הרא"ש בפסקיו לא העתיק דבר לפסק הלכה בזה באולי ס"ל דהם דברי האגדה ואין למדין או לטעם אחר וכאשר תוספות לא זכרוהו להלכה כ"א לפרושא בעלמא כאשר נבאר לענ"ד וס"ל דינא והלכתא אינו כן ונמשך הב"ח אחר הרא"ש ורבו מהר"מ וס"ל בודאי אינו לא מדאורייתא ולא מדרבנן **כ"א מנהג שנהגו בני גולה**

1. שו"ת חתם סופר חלק ב (יורה דעה) סימן רלא

אלא יען דהך מעשר כספים אינינו חיוב ממש יש מפרישים ויש שאינם מפרישים וא"כ בודאי אי לא היה נוהג להפריש מעשר מי יתבענו ומי יכפנו ה"א דאינו גוזל עניים ע"כ מביא ממס' ביצה כ"א האומר הריני נזיר אעפ"י שאינו מחוייב להזיר עצמו בנזיר מ"מ מכיון שאמר הריני נזיר מיד מתחייב בכל קרבני נזיר ושוב כשאומר ע"מ שאגלח ממעות מע"ש לאו כל כמיניה ה"נ מכיון שהנהיג ג' פעמים להפריש מעשר מריוח שלו ולתתו לעניים שוב כל מה שיפריש מעשר הוה ממילא לעניים ולאו כל כמיני' לקנות ממנו נר לבה"כ אפי' אינו מחויב בהם

1. שו"ת שאלת יעב"ץ סי' א (מבעל חכם צבי)

ולדידי ניחא דכל הנזכר בכספים אינו אלא מתורת צדקה ואינו ענין למעשר הנזכר בתבואות הארץ

1. ט"ז יורה דעה סימן שלא

נראה דיש לדמות מעשר שמפרישין מן הריוח ממון לדין מעשר עני של תבואה ופירות ומו"ח ז"ל כתב שהמעשר של ממון שלנו אין בו חיוב לא מן התורה ולא מדרבנן ותמהתי שהרי ר"ס רמ"ט מבואר שחיוב גמור הוא כמ"ש כל הפוסקים והב"י בשם ירושלמי

1. תלמוד ירושלמי (וילנא) מסכת פאה פרק א

עד היכן ר"ג בן אינינוא ורבי אבא בר כהנא חד אמר עד כדי תרומה ותרומת מעשר וחרנא אמר [משלי ג ט] כבד את ה' מהונך ומראשית כל תבואתך כמראשית כל תבואתך

1. שו"ת מנחת יצחק חלק י סימן פה

עתה נתראיתי בדבר חדש שחידש בזה בשו"ת משפט צדק (מהגר"מ פאנעט זצ"ל אבד"ק דעשש) דעיקר מעשר כספים בא"י נתקנה דלא עדיפא האסמכתא מגופי' דקרא דמעשר כספים אתרבי מריבוי' דכל תבואת זרעך (כאשר כתבו התוס' תענית ט' ע"א) א"כ כי היכי דתבואת זרעך חיובו בא"י הה"ד מעשר כספים. ועפי"ז אפשר דכל הקולות שכתבו הפוסקים יש מקום לומר דבא"י לחומרא אזלינן, - וכחידוש הנ"ל נמצא בספר הנדפס מחדש שו"ת רבי טיאה ווייל (סי' ס') וז"ל: ולכאורה אמרתי הואיל דכלל הכתוב במעשר זרעך ומעשר כספים בהדדי, א"כ אין נוהג בחו"ל, רק בא"י שנוהג מעשר תבואה וכו' אמרינן דדוקא במקום שאתה נותן מעשר קרקע אתה נותן מעשר כספים, וא"כ בא"י מעשר כספים דאורייתא אבל בחו"ל הוא מדרבנן, אולם ביד שאול (סי' רמ"ט) כתב דלכן תיקנו מעשר כספים, כיון שבחו"ל אינו נוהג מעשר תבואה תיקנו מעשר כספים שנוהג אף בחו"ל, ומשמע דעיקר התקנה היתה לצורך חו"ל, ולא כפוסקים הנ"ל, כנלענ"ד.